DCC:โบรกฯส่องกำไรปี 59 สดใสเหตุต้นทุนลดลงตามราคาน้ำมันโลก
DCC คาดรายได้ไตรมาส 4/58 เติบโต 9% เทียบช่วงเดียวกันของปีก่อน จากต้นทุนการผลิตและขนส่งที่ลดลง และกลยุทธ์ตลาดเชิงรุก ส่งผลดีต่อเนื่องกำไรปี 59 เติบโต 13.52% เทียบช่วงเดียวกันของปีก่อน ตามน้ำมันดิบปรับตัวลดลงที่ระดับ 28.74 USD/barrel หรือลดลง -7.8% เป็นปัจจัยบวกต่อวัสดุก่อสร้างที่ต้นทุนการผลิตลดลงตามราคาน้ำมันโลก หนุนอัตรากำไรสุทธิปรับตัวดีขึ้นต่อเนื่อง
19 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (19 ม.ค.) ว่า บริษัท ไดนาสตี้เซรามิค จำกัด (มหาชน) หรือ DCC คาดรายได้ไตรมาส 4/58 เติบโต 9% เทียบช่วงเดียวกันของปีก่อน จากต้นทุนการผลิตและขนส่งที่ลดลง และกลยุทธ์ตลาดเชิงรุก ส่งผลดีต่อเนื่องกำไรปี 59 เติบโต 13.52% เทียบช่วงเดียวกันของปีก่อน
มูลค่าเหมาะสมปี 59 ที่ 4.40 บาท ราคาปัจจุบันอิง PER 16F ที่ระดับ17.2x เท่า Dividend yield สูงถึงระดับ 6% น้ำมันดิบปรับตัวลดลงที่ระดับ 28.74 USD/barrel หรือลดลง -7.8% เป็นปัจจัยบวกต่อวัสดุก่อสร้างที่ต้นทุนการผลิตลดลงตามราคาน้ำมันโลก หนุนอัตรากำไรสุทธิปรับตัวดีขึ้นต่อเนื่อง